CELEX: E2020P0004
Language: mt
Date: 2020-05-11 00:00:00
Title: Talba għal Opinjoni Konsultattiva tal-Qorti tal-EFTA minn Borgarting Lagmannsrett datata l-11 ta’ Mejju 2020 fil-kawża ta’ Tor-Arne Martinez Haugland vs il-Gvern Norveġiż (Kawża E-4/20) 2020/C 308/07

17.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 308/21
            
         
      Talba għal Opinjoni Konsultattiva tal-Qorti tal-EFTA minn Borgarting Lagmannsrett datata l-11 ta’ Mejju 2020 fil-kawża ta’ Tor-Arne Martinez Haugland vs il-Gvern Norveġiż
      (Kawża E-4/20)
      (2020/C 308/07)
      Saret talba lill-Qorti tal-EFTA datata l-11 ta’ Mejju 2020 minn Borgarting Lagmannsrett (il-Qorti tal-Appell ta’ Borgarting), li waslet fir-Reġistru tal-Qorti fil-11 ta’ Mejju 2020, għal Opinjoni Konsultattiva fil-kawża ta’ Tor-Arne Martinez Haugland vs il-Gvern Norveġiż rigward il-mistoqsijiet li ġejjin:
      
                  1.
               
               
                  B’rabta mal-valutazzjoni ta’ “l-istess professjoni”, ara l-Artikoli 1 u 4 tad-Direttiva, intalbu tweġibiet għall-mistoqsijiet li ġejjin:
                  
                              a.
                           
                           
                              X’inhi l-valutazzjoni legali u liema huma l-fatturi legalment rilevanti biex jiġi stabbilit jekk professjoni fl-Istat fejn tkun inkisbet il-kwalifika u dik fl-Istat ospitanti jikkostitwixxux “l-istess professjoni”?
                           
                        
                              b.
                           
                           
                              Biex tiġi stabbilita “l-istess professjoni”, huwa meħtieġ li l-Istat ospitanti jqis l-attivitajiet professjonali li l-applikant inkwistjoni jista’ jwettaq fl-Istat fejn tkun inkisbet il-kwalifika, taħt superviżjoni biss u bil-kundizzjoni li l-applikant ikun beda kors ta’ edukazzjoni u taħriġ ulterjuri jew impenja ruħu li jibda dan il-kors ta’ edukazzjoni u taħriġ fi żmien sentejn? Jekk iva, il-fatt li l-applikant għażel li ma jibdiex jew li ma jimpenjax ruħu li jibda dan il-kors ta’ edukazzjoni u taħriġ ulterjuri għandu konsegwenzi?
                           
                        
                              c.
                           
                           
                              X’importanza għandhom id-differenzi fil-livell ta’ indipendenza fit-twettiq ta’ professjoni u ta’ responsabbiltà fil-konfront tal-pazjenti biex jiġi stabbilit jekk hijiex “l-istess professjoni”?
                           
                        
            
                  2.
               
               
                  Il-possibbiltà li jiġu imposti miżuri kompensatorji, ara l-Artikolu 14 tad-Direttiva 2005/36/KE, għandha effett fuq l-interpretazzjoni ta’ x’jikkostitwixxi “l-istess professjoni”? Jekk iva, x’importanza għandha?
               
            
                  3.
               
               
                  X’inhi l-valutazzjoni legali speċifika skont l-Artikolu 2(1)(e) tad-Direttiva 2005/36/KE, li tipprevedi li l-edukazzjoni u t-taħriġ regolati jridu jkunu “speċifikament intiżi għall-eżerċizzju ta’ professjoni speċifika”?
               
            
                  4.
               
               
                  B’rabta mal-Artikoli 28 u 31 tal-Ftehim ŻEE, intalbu tweġibiet għal dawn li ġejjin:
                  
                              a.
                           
                           
                              Meta applikant ma jissodisfax ir-rekwiżiti li jkollu l-kwalifiki rikonoxxuti skont l-Artikolu 13 tad-Direttiva dwar ir-Rikonoxximent ta’ Kwalifiki Professjonali, moqri flimkien mal-Artikolu 14, jista’ l-applikant jistrieħ fuq l-Artikoli 28 u 31 tal-Ftehim ŻEE bħala bażi biex titwettaq il-professjoni regolata fl-Istat ospitanti?
                           
                        
                              b.
                           
                           
                              Jekk il-mistoqsija a hija mwieġba fl-affermattiv, allura x’inhi l-valutazzjoni legalment rilevanti għall-eżami skont l-Artikoli 28 u 31?